Jim Zemlin, LinuxCon Europe 2014
**Linux Foundation** on vuoden 2007 tammikuussa perustettu säätiö, jonka tavoitteena on edistää Linux-käyttöjärjestelmän yleistymistä. Säätiö syntyi kun Open Source Development Labs (OSDL) ja Free Standards Group (FSG) yhdistyivät. Säätiötä johtaa FSG:n entinen johtaja Jim Zemlin.

Linux Foundation rahoittaa muun muassa Linus Torvaldsin Linuxin parissa tekemää kehitystyötä. Säätiöllä on monia merkittäviä jäseniä, kuten suuret lähinnä tietotekniikan alalta tutut yritykset Fujitsu, Hitachi, Hewlett-Packard, IBM, Intel, NEC, Novell ja Oracle.

Linux Foundationin projekteja ovat muun muassa Real-Time Linux ja DPDK. Civil Infrastructure Platform tähtää teollisuuden ja siviili-infrastruktuurin tarpeisiin muun muassa pitkäikäisellä vakaalla ja ylläpidettävällä ohjelmakoodilla. Automotive Grade Linux (AGL) on autoissa ja autoteollisuudessa käytettävä Linuxiin pohjautuva ohjelmistopino.

Historia
--------

Linux Foundation ilmoitti toukokuussa 2020 sen Joint Development Foundationin (JDF) hyväksynnästä ISO/IEC-standardien julkaisemiseen. Aiemmin Linux Foundation on kehittänyt Linux Standard Base -standardin.

Elokuussa 2020 Linux Foundation ilmoitti OpenSSF (Open Source Security Foundation) järjestön perustamisesta yhdistäkseen tietoturvaan liittyviä ryhmiä samaan.

Vuonna 2021 21 yritystä ovat yhdessä muodostaneet Mobile Native Foundation (MNF) säätiön, jota Linux Foundation isännöi. MNF on suunnattu täyttämään aukko, jota Apple ja Google eivät täytä. MNF on suunnattu yhteistyöhön avoimen lähdekoodin ohjelmistojen, standardien ja parhaiden käytäntöjen kehittämiseen.

Maaliskuussa 2021 Linux Foundation ilmoitti sigstore-palvelun perustamisesta digitaaliseen allekirjoittamiseen. Perustavina jäseninä ovat Red Hat, Google ja Purduen yliopisto.

Heinäkuussa 2021 Linux Foundation ilmoitti Open 3D Foundationin perustamisesta peli- ja simulaatioteknologian yhteiskehitykseen. Ensimmäisenä uuden säätiön hallinnoimana projektina on Amazonin lahjoittamaan Amazon Lumberyard -pelimoottoriin perustuva Open 3D Engine (O3DE).

Marraskuussa 2023 Linux Foundation ilmoitti High Performance Software Foundation (HPSF) -säätiön perustamisesta. Uusi säätiö keskittyy suurteholaskennan ohjelmistoihin.

Laajuus
-------

Vuonna 2015 Linux Foundation arvioi sen yhteistyöprojektien arvoksi 5 miljardia dollaria: David A. Wheelerin COCOMO-mallin mukaan kaikissa projekteissa on yhteensä 115 013 302 lähdekoodiriviä, sen toistamiseksi vaadittaisiin 41 192,25 henkilötyövuotta ja se vaatisi 1 356 kehittäjältä 30 vuotta luoda uudelleen. Vuonna 2001 Wheeler arvioi Red Hat Linux 7.1:n mukaisen GNU/Linux-jakelun kehittämisen arvoksi miljardi dollaria.

Konferenssit
------------

Linux Foundationin mukaan sen järjestämiin tapahtumiin kerääntyy vuodessa 45 000 teknologiaosaajaa jakamaan ideoita, oppimaan ja tekemään yhteistyötä. Vuosittain järjestetään useita konferensseja.

Linux Plumbers Conference on tekninen konferenssi, johon kokoontuu kehittäjiä keskustelemaan avoimista ongelmakohdista. Tapahtumassa käsitellään ohjelmistokehitystä useilla tasoilla.

Linux Kernel Maintainer Summit tai Linux Kernel Summit on pääasiassa Linux-ytimen kehittäjien tapaaminen, joka järjestetään Linux Plumbers Conferencen yhteydessä.

Lähteet
-------

1. ↑  About  2007. Linux Foundation.  Arkistoitu 6.11.2007. Viitattu 2.11.2007. (englanniksi)
2. ↑  Staff  2007. Linux Foundation.  Arkistoitu 11.11.2007. Viitattu 2.11.2007. (englanniksi)
3. ↑  Does Linus Torvalds work for The Linux Foundation? Linux Foundation.  Arkistoitu 16.11.2007. Viitattu 2.11.2007. (englanniksi)
4. ↑  Members  2007. Linux Foundation.  Arkistoitu 12.11.2007. Viitattu 2.11.2007. (englanniksi)
5. ↑  The Linux Foundation Announces Project to Advance Real-Time Linux Linux Foundation.  Arkistoitu. Viitattu 29.1.2017.
6. ↑  Rami Rosen: Userspace Networking with DPDK  23.4.2018. Linux Journal. Viitattu 26.10.2019. (englanniksi)
7. ↑  About *cip-project.org*. Viitattu 28.8.2020. (englanniksi)
8. ↑  What is Automotive Grade Linux? *automotivelinux.org*. Viitattu 18.11.2020. (englanniksi)
9. ↑  How Open Source is Transforming the Automotive Industry *linuxfoundation.org*.  5.9.2017. Viitattu 18.11.2020. (englanniksi)[vanhentunut linkki]
10. 1 2  Jack M. Germain: Linux Foundation Joins Ranks of International Standards Submitters *linuxinsider.com*.  19.5.2020. Viitattu 10.7.2020. (englanniksi)
11. ↑  Linux Foundation rolls bunch of overlapping groups into one to tackle growing number of open-source security vulns *theregister.com*.  3.8.2020. Viitattu 6.8.2020. (englanniksi)
12. 1 2  If Google and Apple won't help us, we'll sort it out the Linux way: 21 companies form Mobile Native Foundation *theregister.com*.  4.3.2021. Viitattu 17.4.2021. (englanniksi)
13. ↑  New Mobile Native Foundation to Foster Development Collaboration *linuxfoundation.org*.  2.3.2021.  Arkistoitu 17.4.2021. Viitattu 17.4.2021. (englanniksi)
14. 1 2  Linux Foundation Announces Free sigstore Signing Service to Confirm Origin and Authenticity of Software *linuxfoundation.org*.  9.3.2021.  Arkistoitu 17.4.2021. Viitattu 17.4.2021. (englanniksi)
15. 1 2  Linux Foundation to Form New Open 3D Foundation *linuxfoundation.org*.  6.7.2021. Viitattu 15.7.2021. (englanniksi)
16. ↑
17. ↑  Linux Foundation Announces Intent to Form the High Performance Software Foundation *linuxfoundation.org*.  13.11.2023. Viitattu 14.11.2023. (englanniksi)
18. ↑  The Linux Foundation Releases First-Ever Value of Collaborative Development Report *reuters.com*.  30.9.2015.  Arkistoitu. Viitattu 18.11.2020. (englanniksi)
19. ↑  David A. Wheeler: More Than a Gigabuck: Estimating GNU/Linux's Size *dwheeler.com*.  30.6.2001. Viitattu 18.11.2020. (englanniksi)
20. ↑  Inspiring open source communities *events.linuxfoundation.org*. Viitattu 18.11.2020. (englanniksi)
21. ↑  Upcoming Events *events.linuxfoundation.org*. Viitattu 14.11.2023. (englanniksi)
22. ↑  FAQs *lpc.events*. Viitattu 14.11.2023. (englanniksi)
23. ↑  Linux Plumbers Conference *linuxjournal.com*. Viitattu 14.11.2023. (englanniksi)
24. ↑  Linux Plumbers *linaro.org*. Viitattu 14.11.2023. (englanniksi)
25. ↑  Linux Kernel Maintainer Summit *events.linuxfoundation.org*. Viitattu 14.11.2023. (englanniksi)
26. ↑  Maintainer's / Kernel Summit 2022 CFP *lore.kernel.org*.  15.6.2022. Viitattu 14.11.2023. (englanniksi)

Aiheesta muualla
----------------

* Linux-foundation.org (englanniksi)